《和唐张谓韵二首 其二》
清代·陶元淳

如此途穷欲进难，朝天漫上越王坛。局高不合伸强项，逐裸何须岸大冠。

徼外山河逢客醉，心头铁石向人寒。长安日下犹言远，穷海孤臣那得看。

作者简介：（1646—1698）清江苏常熟人，字子师。康熙二十七年进士，知广东昌化县知县，自奉俭约，常至村落间，了解居民疾苦。署知崖州事，旋卒。有《南崖集》、《明吏传》、《广东志》等。